
**Kreatív hobbi- és barkács webáruház**

Szoftver specifikáció



Készítette:

Kovács Edit

Tóthpál István

**Tartalomjegyzék**

[1 Bevezetés 3](#_Toc209522156)

[1.1 Feladat címe 3](#_Toc209522157)

[1.2 Feladat rövid ismertetése 3](#_Toc209522158)

[2 Elvárások a feladattal kapcsolatban 4](#_Toc209522159)

[2.1 Operációs rendszer és környezet 4](#_Toc209522160)

[2.2 A fejlesztéshez használt eszközök 4](#_Toc209522161)

[2.3 A projekt további tartalma 4](#_Toc209522162)

[2.4 Modulok 4](#_Toc209522163)

[3 Szoftver specifikáció 5](#_Toc209522164)

[3.1 Megjelenés 5](#_Toc209522165)

[3.2 Funkciók 5](#_Toc209522166)

[3.2.1 Főoldal és menük 5](#_Toc209522167)

[3.2.2 Webáruház 5](#_Toc209522168)

[3.2.3 Mintakészítő 6](#_Toc209522169)

[3.2.4 Blog 6](#_Toc209522170)

[3.2.5 Kosár és fizetés 6](#_Toc209522171)

[3.2.6 Regisztráció és bejelentkezés 6](#_Toc209522172)

[4 Dokumentáció 7](#_Toc209522173)

[4.1 Feladat elosztási terv, munkafeladatok beosztása 7](#_Toc209522174)

[4.2 Technikai dokumentáció 7](#_Toc209522175)

[4.3 Felhasználói dokumentáció 7](#_Toc209522176)

[5 Projekt adatlap 8](#_Toc209522177)

1. Bevezetés
   1. Feladat címe

Kreatív hobbi- és barkácsáruház

* 1. Feladat rövid ismertetése

Egy kreatív hobbi- és barkácsáruház számára készítünk egy komplex, modern weboldalt, amelynek elsődleges célja, hogy növelje az áruház online jelenlétét, ezáltal szélesebb közönséget érjen el, és hosszú távon növelje a vásárlók számát. Az korszerű webshop által a látogatók könnyedén böngészhetnek a képekkel ellátott termékek között és biztonságosan fizethetnek, illetve egy online közösségi tér áll rendelkezésükre, hogy minél jobban tudjanak előrébb jutni, fejlődni a választott hobbijukban.

A weboldalhoz tartozó blogfelület az az online tér, ahol a regisztrált felhasználók saját tartalmakat hozhatnak létre, megoszthatják tapasztalataikat különböző technikákkal kapcsolatban, feltölthetik saját mintáikat, útmutatóikat vagy lépésről lépésre készülő projektjeiket. Emellett a látogatók böngészhetnek az adminisztrátorok által előre feltöltött, valamint a közösség tagjai által létrehozott tippek, praktikák és kreatív ötletek között.

Mindemellett, hogy a kötő, horgoló, illetve hímző vásárlóinknak kedvezzünk, az oldalon egy mintakészítő található, ami a felhasználók saját képeik alapján – különféle paraméterek, mint például méret, színszám vagy technika kiválasztásával – egy személyre szabott, azonnal használható mintát generál. A mintákhoz az oldal automatikusan kiszámítja a szükséges fonalmennyiséget, valamint a pontos színösszeállítást is, így a felhasználóknak nem kell külön utánajárniuk az anyagigénynek – mindezt egy gombnyomással megrendelhetik a webáruházból.

1. Elvárások a megoldással kapcsolatban
   1. Operációs rendszer és környezet

* Windows 10, 11
* Android, IOS
  1. A fejlesztéshez használt eszközök
* Vue.js
* Laravel
* SQL
  1. A megoldás további tartalmai
* Vue.js, Laravel forrásállomány
* SQL adatbázis
* Teljes projekt környezet
* Forráskód dokumentáció
* Dokumentáció a tesztelésről és funkcionalitásról
* Felhasználói dokumentáció
* Tervezet a projekt haladásáról és feladatfelosztásról
  1. Modulok

A projekt szerkezetének lehetséges felbontása:

* Adatbázis megvalósítása, felhasználó felülethez való kapcsolása
* Frontend (GUI) tervezése:
* Menürendszer
* Főoldal
* Webáruház felülete
* Fizetési funkció
* Blog felülete
* Szűrési lehetőség mind a webáruház és a blog felületén is
* Mintakészítő felület és algoritmus
* Regisztráció/bejelentkező funkció
* Backend kivitelezése
* Projekt dokumentációk, tesztelések, felhasználói dokumentáció

1. Szoftver leírás

A felhasználói felület alkalmas arra, hogy rendelést lehessen leadni, azt ki lehessen fizetni, regisztráció vagy belépés után pedig tudjon a blogra posztolni és oda kommentelni, illetve saját kép alapján kötés/horgolás mintát készíteni. A program tárolja a termékeket, blog posztokat, kommenteket és a felhasználók adatait.

* 1. Megjelenés
* A weboldalt megnyitva a főoldal látható, ahol egy általános ismertető és a kiemelt termékek találhatók a webáruházunkról.
* Minden oldal tetején menüsáv található, ami egyszerű navigációt nyújt bármely oldalunkra.
* Minden oldal alján egy lábléc található.
* A webáruházunkban modern felületen, kereső és szűrő rendszerrel könnyen megtalálhatják a felhasználók a termékeket.
* Egy külön oldalon találhatók a tudnivalók és elérhetőségek az áruházhoz.
* A mintakészítő oldal segíthet azoknak a felhasználóknak, akik szeretnének egy kép alapján horgoló, kötő, vagy hímző projektet megvalósítani. Itt a felhasználó segítséget talál mindhárom projekt elkezdéséhez, illetve információt kaphat róluk, és a saját képe alapján a program mintát is készíthet neki.
* A blog felületén a felhasználók válogathatnak többek közt előre általunk publikált praktikákból és segítségekből.
  1. Funkciók
     1. Főoldal és menük
* A főoldalon rögtön láthatóak kiemelt termékek, kiemelt blog posztok és gyors elérés az oldal további részeire.
* A menüsávból elérhető a főoldal a logó által, a kosár, a blog, a rólunk oldal, a mintakészítő, illetve a regisztráció/belépés gomb.
* A láblécen lehet az áruház elérhetőségeit megtalálni.
  + 1. Webáruház
* A felhasználó megvásárolhatja, illetve a kedvencekbe mentheti a terméket (amennyiben be van jelentkezve). A termékekről kép látható, illetve fel van tüntetve hogy elérhető e a termék, és ha igen, mennyi van raktáron.
* A termékek színe és mennyisége a vásárlói felületen egyszerűen kiválasztható és módosítható.
  + 1. Mintakészítő
* A mintakészítő felülettel egy felhasználó által feltölt kép alapján csinál a program egy mintát, ahol a felhasználó tudja beállítani a kép részletességét, színeit és itt tudja nyomon követni a haladását soronként, amit el is tud menteni a profiljába, az elkészült mintát pedig a gépére.
* Ezen felül a megadott paraméterek alapján kiszámolja a webáruházunk készletéből a szükséges eszközöket és fonalmennyiséget, amit egy kattintással kosárhoz is adhat a felhasználó.
  + 1. Blog
* A bejelentkezett felhasználók kommentelési és poszt írási lehetőséggel is rendelkeznek a blogon. Lehetőségük lesz visszajelzést adni a posztokról ’tetszik’ és ’nem tetszik’ gomb segítségével. Itt is kereső és szűrő rendszer található a könnyebb és hatékonyabb eligazodás érdekében.
  + 1. Kosár és fizetés
* A termék kosárhoz adását követően a felhasználó tovább tud böngészni, majd amikor végzett, a ’Kosár’ oldalon még tud a termékein módosítani, vagy azokat törölni.
* Tovább érve a fizetési lehetőségnél a felhasználó felviszi az adatait, ami bejelentkezett felhasználók esetén mentésre kerül. Amennyibben az oldalon való fizetést választja, egy további oldalon a kártya adatait is meg tudja adni.
  + 1. Regisztráció és bejelentkezés
* Regisztráció után a felhasználói adatok mentésre kerülnek, így bejelentkezve tud termékeket kedvelni, illetve a blogra posztolni és kommentelni.
* A termékeket, felhasználói adatokat, blog posztokat és kommenteket egy adatbázis tárolja.

1. Dokumentáció
   1. Feladat elosztási terv, munkafeladatok beosztása

A projekt a két csapattag között nagyjából egyenlően van felosztva. A feladatokat úgy bontottuk szét, hogy mindkét csapattag kapjon front-end és back-end feladatokat is, így kiegyensúlyozott munkamegosztás valósul meg. A projektet feladatrészekre bontottuk, amikhez a munkaidő ráfordítás becslését napokban, befejezési időpontokat kitűzve adtuk meg. A projekt során dokumentáljuk az esetleges eltéréseket az eredeti tervhez képest, beleértve a feladatok tényleges elkezdését és befejezését is, így biztosítva a folyamatos nyomon követhetőséget és átláthatóságot a projekt előrehaladásáról.

* 1. Technikai dokumentáció

A fejlesztési folyamat során kiemelt figyelmet fordítunk a kód átláthatóságára és karbantarthatóságára. Ennek érdekében a kód minden fontosabb részét részletes kommentekkel látjuk el, amelyek nem csak a programozói munkát könnyítik meg, hanem más területről érkező szakemberek számára is világossá teszik a kód működését, illetve a későbbi módosítások vagy bővítések esetén is hasznos funkciót látnak el. a funkcióknak, metódusoknak és osztályoknak egyértelmű, logikus és beszédes neveket adunk, amelyek egyértelművé teszik a kód célját és működését, ezáltal elkerülve a félreértéseket vagy a kód értelmezési nehézségeit.

* 1. Felhasználói dokumentáció

Az alkalmazás használatát egy átfogó, részletes felhasználói dokumentációval támogatjuk, amely lépésről lépésre bemutatja az egyes funkciókat és azok használatát. Minden funkció pontos, könnyen érthető leírást kap, hogy a felhasználók magabiztosan és hatékonyan tudják használni az alkalmazást, akár kezdő, akár haladó szintről van szó. A dokumentáció célja, hogy minimalizálja az esetleges félreértéseket és kérdéseket, valamint hogy a felhasználói élményt maximálisan támogassa a könnyű kezelhetőség révén.

1. Projekt adatlap

Projekt neve: Kreatív hobbi webáruház

Feladat rövid ismertetése: Egy hobbi- és barkácsbolt webáruháza és hozzátartozó blog

Felhasznált programozási nyelvek: Vue.js, SQL, Laravel

Projektet összeállította: Kovács Edit, Tóthpál István