**Kreatív hobbi- és barkács webáruház**

Projektfeladat specifikáció

Készítette: Kovács Edit és Tóthpál István

Feladat rövid ismertetése:

Egy kreatív hobbi- és barkácsáruháznak készítünk weboldalt, hogy nagyobb elérésük és több vásárlójuk lehessen. Ehhez a modern webshop és fizetési felület mellé egy blogot is társítunk, ahol a vásárlók vagy az érdeklődők tapasztalatokat oszthatnak meg, feltölthetik saját mintáikat vagy útmutatójukat, illetve válogathatnak az általunk előre feltöltött tippek, praktikák és minták közt. Mindemellett, hogy a kötő, horgoló, illetve hímző vásárlóinknak kedvezzünk, az oldalon egy mintakészítő található, ahol kép alapján, választható paraméterekkel, egy kezdésre kész mintát kap a felhasználó. Ezen mintákhoz mi kiszámoljuk a szükséges fonalmennyiséget illetve színeket is, így a vásárló akár egy gombnyomással megrendelheti őket.

A fejlesztéshez használt eszközök:

* Vue.js
* Laravel
* MySQL

A projekt további tartalma:

* Vue, Laravel forrásállomány
* MySQL adatbázis
* Teljes projekt környezet
* Forráskód dokumentáció
* Dokumentáció a tesztelésről és funkcionalitásról
* Felhasználói dokumentáció
* Tervezet a projekt haladásáról és feladatfelosztásról

A projekt szerkezetének lehetséges felbontása:

* Adatbázis megvalósítása, felhasználó felülethez való kapcsolása
* Frontend (GUI) tervezése:
* Menürendszer
* Főoldal
* Webáruház felülete
* Fizetési funkció
* Blog felülete
* Szűrési lehetőség mind a webáruház és a blog felületén is
* Mintakészítő felület és algoritmus
* Regisztráció/bejelentkező funkció
* Backend kivitelezése
* Projekt dokumentációk, tesztelések, felhasználói dokumentáció

Szoftver specifikáció

Megjelenés/Funkciók (ki kell válogatni)

* A weboldalt megnyitva a főoldal látható, ahol egy általános ismertető található a webáruházunkról. Emellett rögtön láthatóak kiemelt termékek, kiemelt blog posztok és gyors elérés az oldal további részeire.
* Minden oldal tetején menüsáv található, ami egyszerű navigációt nyújt bármely oldalunkra. A menüsávból elérhető a kosár, a főoldal a logó által, illetve a regisztráció/belépés gomb.
* Minden oldal alján egy lábléc található, ahol a webáruház elérhetőségeit lehet megtalálni.
* A webáruházunkban modern felületen, kereső és szűrő rendszerrel könnyen megtalálhatják a felhasználók a termékeket. A felhasználó megvásárolhatja, illetve a kedvencekbe mentheti a terméket (amennyiben be van jelentkezve). A termékeknél fel van tüntetve hogy elérhető e a termék, és ha igen, mennyi van raktáron.
* Egy külön oldalon találhatók a tudnivalók és elérhetőségek az áruházhoz.
* A mintakészítő oldal segíthet azoknak a felhasználóknak, akik szeretnének egy kép alapján horgoló, kötő, vagy hímző projektet megvalósítani. Itt a felhasználó segítséget talál mindhárom projekt elkezdéséhez, illetve információt kaphat róluk. A mintakészítő felülettel pedig egy egyedi kép alapján kap egy mintát ennek a kivitelezéséhez, ahol a felhasználó tudja beállítani a kép részletességét, színeit….